Gregorčičeva 20–25, Sl-1001 Ljubljana T: +386 1 478 1000

F: +386 1 478 1607

E: gp.gs@gov.si

http://www.vlada.si/

Na podlagi tretjega odstavka 17. člena, drugega odstavka 19. člena, petega in šestega odstavka   
20. člena ter za izvrševanje 104. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12 in 92/13) izdaja Vlada Republike Slovenije

U R E D B O

o spremembah in dopolnitvi Uredbe o predelavi biološko razgradljivih odpadkov

in uporabi komposta ali digestata

1. člen

V Uredbi o predelavi biološko razgradljivih odpadkov in uporabi komposta ali digestata (Uradni list RS, št. 99/13) se četrti odstavek 2. člena spremeni tako, da se glasi:

»(4) Ne glede na prvi odstavek tega člena se ta uredba ne uporablja za rastlinske odpadke in živinska gnojila, ki nastajajo v kmetijstvu, če njihova predelava poteka na kraju njihovega nastanka in se iz njih nastali kompost ali digestat uporabi na kmetijskih zemljiščih tega kmetijskega gospodarstva.«.

2. člen

V 3. členu se v 24. točki besedilo »v zaprtem prostoru« nadomesti z besedilom »na pokritem prostoru«.

3. člen

V enajstem odstavku 11. člena se črta beseda »odprtem«.

V dvanajstem odstavku se črta beseda »odprtem«.

4. člen

V osmem odstavku 12. člena se črta beseda »odprto«.

V devetem odstavku se povsod črta beseda »odprtem«.

5. člen

Za četrtim odstavkom 19. člena se doda nov peti odstavek, ki se glasi:

»(5) Rok za odgovor na pritožbo je osem dni od prejema pritožbe.«.

6. člen

V drugem odstavku 26. člena se 2. točka spremeni tako, da se glasi:

»2. za potrebe izdelave strokovne ocene iz petega odstavka 23. člena te uredbe.«.

Četrti odstavek se spremeni tako, da se glasi:

»(4) Analiza tal iz drugega odstavka tega člena vsebuje najmanj podatke o vsebnosti kemijskih onesnaževal iz priloge 3 te uredbe, če gre za analizo tal iz 1. in 2. točke drugega odstavka tega člena.«.

7. člen

V prilogi 1 se v tabeli 1 v stolpcu »Opombe« pod številko biološko razgradljivih odpadkov 20 01 39 besedilo »po standardu ISO 15985, ISO 11734 ali ISO« nadomesti z besedilom »po standardu ISO 15985, ISO 11734 ali ISO 14853«.

8. člen

Priloga 3 se nadomesti z novo prilogo 3, ki je kot priloga 1 sestavni del te uredbe.

9. člen

Priloga 4 se nadomesti z novo prilogo 4, ki je kot priloga 2 sestavni del te uredbe.

10. člen

V prilogi 5 se v tabeli v prvi vrstici drugega stolpca besedilo »Mejna vrednost letnega vnosa v g/ha na leto« nadomesti z besedilom »[g/ha] v dveh letih«.

11. člen

Priloga 6 se nadomesti z novo prilogo 6, ki je kot priloga 3 sestavni del te uredbe.

12. člen

Priloga 7 se nadomesti z novo prilogo 7, ki je kot priloga 4 sestavni del te uredbe.

KONČNA DOLOČBA

13. člen

(začetek veljavnosti)

Ta uredba začne veljati petnajsti dan po objavi v Uradnem listu Republike Slovenije.

Št. 00719-21/2015

Ljubljana, dne 23. julija 2015

EVA 2015-2550-0083

Vlada Republike Slovenije

Dr. Miroslav Cerar

predsednik